# Ungebyrådet udtaler på møde d. 10.11.15:

**Ungebyrådet peger på, at det er af stor betydning for byens unge, at der hurtigst muligt bliver fokus på en ny løsning for de aktiviteter, der er i de Orange Haller, det er meget vigtigt, at der snart kommer en løsning på, hvor man kan fortsætte det gode tilbud, som De Orange Haller er for hele byens ungdom.**

Ungebyrådet ser med stor tilfredshed på, at der er sat penge af til forbedring af bl.a. toiletforhold og udearealer på skolerne.

Ungebyrådet anbefaler, at der prioriteres, så der er mest fokus på:

Toiletforhold:

* De ældste, mest slidte toiletter renoveres først.
* Der skal laves mere private lukke toiletfaciliteter, gerne kønsopdelte.
* Der bruges penge på energisparende tiltag, som også er med til at holde det mere rent: Sæbeautomater, der kun giver sæbe, når man har hænderne under – vandkhaner og lys med sensor – solide toiletpapirholdere.
* OPDRAGELSE til at være med til at holde dem pæne. Gerne med konsekvenser hvis man ikek kan finde ud af det.
* Ungebyrådet anbefaler endvidere, at elevrådenes input prioriteres, og at skolernes bestyrelser inddrages i ansvaret for det.

Udearealerne.

Det er Ungebyrådets indtryk, at der er stor forskel på, hvordan det står til på de forskellige skoler. Vi anbefaler derfor, at man inddrager skolerne og eleverne i en proces, på de skoler, hvor udearealer trænger mest til at blive alderssvarende og indbydende til bevægelse.